open-index/open-wikipedia-markdown huggingface dataset:
Asiatiese swartbeer

Die **Asiatiese swartbeer** (*Ursus thibetanus*) is ’n beer van gemiddelde grootte wat in dele van Suid-Asië, Noordoos-China, Japan en die Russiese Verre-Ooste voorkom. Die beer word ook die Tibetaanse beer of Himalajabeer genoem. Dit is deur die IUBN as 'n kwesbare spesie geklassifiseer.

Asiatiese swartbere het 'n swart pels met 'n kenmerkende wit of roomkleurige "V"-merk op die bors. Hulle het ook skerp kloue en is omnivore wat beide vleis en plante vreet.

Hierdie beer is direkte familie van die Amerikaanse swartbeer. Daar word vermoed dat beide 'n gemeenskaplike Europese voorouer deel. Hulle is nader aan mekaar verwant as enige ander beerspesies.

Na 'n dratyd van 8 maande word 1 tot 4 (meestal 2) jong beertjies gebore.

## Subspesies 
* **Asiatiese swartbeer**, *Ursus thibetanus*
** *U. t. formosanus*
** *U. t. gedrosianus*
** *U. t. japonica*
** *U. t. laniger*
** *U. t. mupinensis*
** *U. t. thibetanus*
** *U. t. ussuricus*

## Verwysings 
## Eksterne skakels 
* 
*
Andalusië

**Andalusië** (Spaans: *Andalucía*) is 'n outonome gewes in die suide van Spanje. Die gewes het 'n bevolking van 8&nbsp;302&nbsp;923 in 2010 gehad. Die hoofstad en grootste stad is Sevilla/Seville.

## Eksterne skakels 
*  
*  Amptelike webwerf
Paul Roos Gimnasium

[duimnael|regs|180px|[Paul Roos, na wie die skool genoem is.]]
[duimnael|regs|180px|Oudleerling genl. [Jan Smuts.]]

**Paul Roos Gimnasium** is 'n seunskool in Stellenbosch, Suid-Afrika wat in 1866 as *Stellenbosch Gymnasium* gestig is. Dit was later die Hoër Jongenskool, maar nadat Paul Roos in 1940 ná 30 jaar as die rektor afgetree het, is die skool na hom genoem. Dit is een van net vier skole wat Cecil John Rhodes in sy testament uitgesonder het as die ontvanger van een Rhodes-beurs per jaar.

## Bekende alumni 
* Barry Hertzog, Eerste Minister van Suid-Afrika.
* Daniël François Malan, Eerste Minister van Suid-Afrika.
* Jan Christian Smuts, Eerste Minister van Suid-Afrika en Britse veldmaarskalk tydens die Tweede Wêreldoorlog.
* Uys Krige, Suid-Afrikaanse skrywer, digter, dramaturg, vertaler, rugbyspeler en oorlogskorrespondent.
* Tjol Lategan, Springbokrugbyspeler.
* T.O. Honiball, spotprentkunstenaar.
* Paul Roos, die eerste Springbokkaptein wat die eerste Suid-Afrikaanse rugbytoerspan na Brittanje in 1906 gelei het.
* Johann Rupert, hoof van Richemont.
* Edwin Hertzog, hoof van Medi-Clinic.
* Peter van der Merwe, Springbokkrieketspeler.
* Arnold van Wyk, komponis.
* Cobus Visagie, rekenmeester en voormalige Springbokrugbyspeler.
* Andries Bekker, Springbokrugbyspeler.
* Schalk Brits, Springbokrugbyspeler.
* Francois Hougaard, Springbokrugbyspeler.
* Harry Burger, Springbokrugbyspeler.
* Michael Jordaan, hoof van Eerste Nasionale Bank.
* Etienne van Heerden, Suid-Afrikaanse skrywer.
* Schalk Pienaar, koerantredakteur (Paul Roos was sy oom aan moederskant)
* Herschel Jantjies, Springbokrugbyspeler.

## Eksterne skakels 
* Die skool se amptelike webtuiste
Sony PsP

**Sony PsP** (Playstation Portable) is 'n klein draagbare rekenaartjie waarop mens speletjies kan speel, musiek, foto’s en video’s kan stoor en die internet kan gebruik.

Die PSP is beskikbaar in die volgende modelle: PSP 1000, PSP 2000, PSP 3000 en die nuutste model, PSP Go. Die PSP 1000 het op 12 Desember 2004 in Kanada verskyn. Die PSP 2000 het in September 2007 verskyn. Die PSP 3000 het in Oktober 2008 gevolg en die PSP Go in Oktober 2009.

Die PSP is beskikbaar in elf kleure naamlik swart, wit, silwer, yssilwer, pienk, rooi, goud, blou, groen, pers en metaalblou.

## PSP 2000 
Die PSP 2000 is 33% ligter en 19% dunner as die PSP 1000. Dis ook helderder.

## PSP 3000 
Die PSP 3000 het 'n ingeboude mikrofoon en die model het in Japan, Asië, Europa, Noord-Amerika en Australasië verskyn in Oktober 2008.

## PSP Go 
Die PSP Go is die nuutste model. Dit het ook Bluetooth en is 43% ligter as die gewone PSP. Dit het ook 16 gigagrepe geheuespasie.

## Verkope 
Teen Maart 2007 is 25,39 miljoen eenhede wêreldwyd verkoop. In 2006 is 4 miljoen- en in 2007 3,1 miljoen eenhede verkoop. In Amerika het hulle 10,47 miljoen eenhede in Januarie 2008 verkoop.
Demid Pjanda

**Demid Pjanda** was in die 17de eeu ’n ontdekkingsreisiger in Siberië. Hy was ’n groot pelsjagter wat van 1620 tot 1624 altesaam 8&nbsp;000 km voorheen onbekende Siberiese riviere ontdek het, onder andere die Lena-rivier. Hy was ook die eerste Rus wat Jakoetië en Boerjatië bereik het.
Alseïde

**Alseïdes** (Grieks: **Ἀλσηΐδες**) was in die Griekse mitologie die nimfe van valleie en boorde. Dit het hulle vermaak verskaf om reisigers bang te maak.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Alseid

## Eksterne skakels 
* Theoi Project: Nymphai
Muse

:*Hierdie artikel handel oor die nimfe in die Griekse mitologie. Vir die Engelse musiekgroep, sien Muse (musiekgroep). Vir ander gebruike sien Muse (dubbelsinnig)*.

duimnael|’n Lesende muse, omstreeks 435-425 v.C. (*Louvre*).
Die **Muses** (Grieks: οι μούσες) was in die Griekse mitologie nege nimfe wat die kunste verpersoonlik en as inspirasie vir die skeppingsproses gedien het. Hulle is beskou as die bron van kennis wat deur eeue heen mondelings oorvertel is en word ook in die moderne tyd gebruik om artistieke inspirasie aan te dui.

Volgens Hesiodus se *Teogonie* (7de eeu v.C.) was hulle die dogters van Zeus en Mnemosune, die godin van geheue. Volgens ander mites is hulle die dogters van die oergode Uranos en Gaia, of soms selfs van Harmonia (die dogter van Afrodite) en Ares.

Die nege muses is Kalliope (epiese digkuns), Klio (geskiedenis), Erato (liriese digkuns), Euterpê (musiek), Melpomene (tragedie), Polumnia (korale digkuns), Terpsichore (dans), Talia (komedie) en Urania (astronomie).

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Muse*

## Eksterne skakels 
* Muses in die antieke kuns
Napaia

Die **Napeias** (Grieks: ναπαῖαι) was in die Griekse mitologie die nimfe van boomryke valleie of grotte.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Napaeae*
Oreade

Die **Oreades** of **Orestiades** (Grieks: Ὀρεάδες / Όρεστιάδες) was in die Griekse mitologie nimfe wat in valleie en op berge gewoon het. Hulle name het verskil na gelang van hulle blyplek: Die Idaes was van Berg Ida, die Peliades van Berg Pelia, ens. Hulle word verbind met die godin Artemis, wat op haar jagtogte heuwels en rotsagtige gebiede verkies het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Oread*
Recklinghausen

**Recklinghausen** (uitgespreek [ʁɛklɪŋˈhaʊzən]) is 'n stad in die weste van Duitsland in die deelstaat Noordryn-Wesfale. In 2011 het die stad 'n bevolking van 117&nbsp;672 gehad en 'n oppervlakte van 66,43 km².

## Verwysings
Frida Kahlo

**Magdalena del Carmen Frieda Kahlo y Calderón** (* 6 Julie 1907 in Coyoacán, Meksikostad; † 13 Julie 1954 in Coyoacán, Meksikostad) was 'n Meksikaanse skilderes. Sy word by die beduidendste verteenwoordigers van volksverbonde surrealisme gereken, alhoewel haar werke soms ook elemente van Nuwe Saaklikheid toon. Haar selfportret, getiteld "El sueño" ("Die Droom"), hou die rekord as die duurste kunswerk deur 'n vroulike kunstenaar wat nog ooit op 'n veiling verkoop is, teen $54,7 miljoen.

Frida Kahlo het met haar skilderye dikwels na Meksiko se vroeë Asteekse en Maya-kuns verwys en daarnaas ook die Europese kunsgeskiedenis gereflekteer. Haar werke behandel eweneens sosiale en politieke kwelvrae. Haar betekenis as kunstenares word bevestig deur haar indrukwekkende verwerking van haar persoonlike lyde, veral haar chroniese siekte, maar ook haar huweliksprobleme. 55 van haar 143 skilderye is selfportrette.

## Verwysings 
## Bronne 
*
*
*
*
*
Korikiaanse nimfe

Die **Korikiaanse nimfe** was in die Griekse mitologie drie Naiade-nimfe van die heilige fonteine van die Korikiaanse Grot van Berg Parnassos in Phokis. Hulle name was **Korikia**, **Kleodora** en **Melaina**; hulle pa was óf Kephisos óf Pleistos.

Korikia was die suster na wie die grot genoem is. Sy was die moeder van Lycoreus by Apollo. Kleodora is deur Poseidon bemin: By hom (of Kleopompos) was sy die ma van Parnassos, wat die stad Parnassos gestig het. Melaina het by Apollo die seun Delphos gehad. Haar naam beteken "die swarte", wat impliseer dat sy aan die hoof was van nimfe van die onderwêreld.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Corycian*
Hamadriade

[duimnael|’n Mosaïek van die god [Pan (mitologie|Pan en ’n hamadriade wat in Pompeji gevind is.]]
**Hamadriades** (Grieks: Ἁμαδρυάδες) was in die Griekse mitologie nimfe wat in bome gewoon het. Hulle was ’n spesifieke soort driade: Hulle was van geboorte af gebonde aan een boom; sommige glo hulle was die boom self. Daarteenoor was driades net die entiteit, of gees, van die boom.

As die boom doodgegaan het, het die hamadriade ook gesterf. Daarom het die gode en nimfe mense gestraf wat bome beskadig het.

Die Deipnosophistae van Athenaios noem agt hamadriades, die dogters van Oxylus en Hamadryas:
* Karya (Haselneut of Okkerneut)
* Balanos (Eik)
* Kraneia (Kornoelie)
* Morea (Moerbei)
* Aigeiros (Swart Populier)
* Ptelea (Olm)
* Ampelos (Wingerde)
* Syke (Vy)

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hamadryad*
* *The Deipnosophists* of *Banquet of the Learned of Athenaeus*, aanlyn by die Universiteit van Wisconsin se digitale-versameling-sentrum

## Eksterne skakels 
* Theoi Project: Hamadryades
Meliai

Die **Meliai** (Grieks: Μελίαι) was in die Griekse mitologie nimfe van die esboom. Hulle het ontstaan uit die bloeddruppels toe Kronos sy pa, Uranos, ontman het (Hesiodus, *Theogonie* 187).

Die Meliae word feitlik net in die meervoud genoem, hoewel Hesiodus hulle individuele name soos **Melia** gegee het, "maar hierdie name is duidelik sekondêr en is van geen belang nie" (Burkert 1985 III.3.2). Die Melia wat so uitgesonder word, was die suster van Inachos, by wie sy die moeder was van Io, Phoroneus, Aigialeus of Phegeus, en Nilodice.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Meliae*

* Ruck, Carl A.P. en Danny Staples, *The World of Classical Myth* 1994, p. 140.
* Burkert, Walter, 1985. *Greek Religion* (Cambridge: Harvard University Press).
* Graves, Robert, 1960. *The Greek Myths*.

## Eksterne skakels 
* Theoi Project: Nymphai Meliai
Pegaia

Die **Pegaias** (Grieks: Πηγαῖαι) was in die Griekse mitologie ’n soort naiade wat in fonteine gewoon het. Een groep se tuiste was die fontein Pegai en hulle was verantwoordelik vir die ontvoering van Hylas.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Pegaeae*
Pan (dubbelsinnig)

Die term **Pan** kan verwys na:
* Pan (mitologie), ’n god in die Griekse mitologie.
* Pan (genus), die genus waartoe die sjimpansee en bonobo behoort.
* Pan (krater), ’n krater op die planeet Jupiter se maan Amalthea.
* Pan (maan), ’n maan van die planeet Saturnus.
* Pan (geologie), ’n komvormige holte in die grond, soos ’n soutpan.
* Pan, ’n plat, ronde kooktoestel.
* Pan (1922 film), 'n Noorweegse film
* Pan (1995 film), 'n Deense/Noorweegse/Duitse film
* Pan (2015 film), 'n Amerikaanse film
* *Pan* (tydskrif) ’n kuns-en-letterkundetydskrif.
* *Pan* (roman), ’n roman deur Knut Hamsun.
* *Pan* (opera), ’n opera deur Carl Venth.

## Eksterne skakels 
*
Vlag van Guinee

Die **nasionale vlag van Guinee** is op 10 November 1958 amptelik in gebruik geneem. Die vlag vertoon ’n vertikale driekleur in die kleure rooi-geel-groen (die Pan-Afrika kleure), met rooi aan die vlagpaalkant.

## Simboliek 
Die vlag van Guinee is afgelei van die Franse driekleur, waarskynlik omdat Guinee vroeër ’n Franse kolonie was. Die kleure van die vlag is afkomstig van die kleure van die *Rassemblent Démocratique Africain*, die oorheersende beweging in die tydperk van onafhanklikheidwording.

Die kleure van die *Rassemblent Démocratique Africain* is afkomstig van die Ghanese vlag, wat dit weer van die Pan-Afrika beweging gekry het. Die vlag van Mali vertoon ook hierdie kleure maar in omgekeerde volgorde.

Elk van die kleure het ook ’n eie simboliese betekenis wat deur die eerste president van die land, Sékou Touré, toegeken is. Rooi stel die bloed voor wat gevloei het van diegene wat geveg het in die stryd teen kolonialisme en dit stel ook die arbeid wat die volk lewer voor om vooruitgang te bewerkstellig. Geel stel die Afrika-son voor, die energie wat daarvan kom en die rykdomme van die aarde. Groen is die kleur van die vegetasie van die land; hierdie kleur stel die landbou en die vooruitgang wat daaruit voorkom asook die plattelandse lewe en die solidariteit van landbou voor. Touré het ook die drie kleure aan die drie woorde van die nasionale leuse van Guinee gekoppel, nl. *Travail, Justice, Solidarité*, “Arbeid, Geregtigheid, Solidariteit”.

## Ander vlae 
### Vorige vlae 

Lêer:Flag of the Union of African States (1958-1961).svg| Vlag van die Unie van Afrika-state (November 1958 tot April 1961)
Lêer:Flag of the Union of African States (1961-1962).svg| Vlag van die Unie van Afrika-state (April 1961–1962)

## Sien ook 
## Verwysings 
## Eksterne skakels 
*  Guinee by *Flags of the World*
*
Pan (mitologie)

**Pan** (Grieks: Πάν) was in die Griekse mitologie die metgesel van die nimfe en die god van die herders, kuddes en volksmusiek – en hy is daarom ook verbind met vrugbaarheid en die lente. Hy het die agterlyf, bene en horings van ’n bok gehad en sy tuisland was die landelike Arkadië.

Sy eweknie in die Romeinse mitologie was Faunus, ’n natuurgees.

## Oorsprong 
Dis nie duidelik wie Pan se ouers was nie; in sommige mites is hy die seun van Zeus, hoewel hy gewoonlik die seun van Hermes of Dionisos is. Sy moeder was ’n nimf, soms Druope of, in Nonnus, *Dionysiaca* (14.92), ’n sekere Penelope van Arkadië.

## Kultus 
Die aanbidding van Pan het in Arkadië begin, wat die hoofsetel van sy kultus was. Arkadië se inwoners was ’n bergvolk waarop die res van die Grieke neergesien het. Arkadiese jagters het die standbeeld van die god gegesel as hulle teleurgesteld was met hul jagtogte (Theocritus. vii. 107).

Pan het ’n skielike vrees in eensame plekke (paniek; *panikon deima*) veroorsaak. Nadat die Titane die berg Olimpus aangeval het, het Pan aanspraak gemaak op die eer vir die Olimpiese gode se oorwinning omdat hy wanorde en vrees in die aanvallers teweeggebring het, en dit het gelei tot die woord "paniek" in sulke omstandighede. Pan was natuurlik ook later bekend vir sy musiek, wat inspirasie, seksualiteit of "paniek" kon veroorsaak, na gelang van sy bedoeling.

## Mite 
Een van die bekendste mites oor Pan het te doen met die oorsprong van die panfluit, wat uit hol riete geskep is. Sirinks was ’n lieflike waternimf van Arkadië, die dogter van Landon, die riviergod. Terwyl sy eendag van die jag af teruggekeer het, het Pan haar teengekom. Om van sy opdringerigheid af weg te kom, het sy gevlug sonder om sy komplimente aan te hoor. Sy het na haar susters gehardloop, wat haar dadelik in ’n riet verander het. Toe die wind deur die riete waai, het dit ’n klaaglike melodie veroorsaak. Die god, steeds dolverlief, het van die riete gevat, want hy het nie geweet watter riet sy geword het nie, en het sewe (of soms nege) stukke daaruit gesny en hulle aanmekaargelas. Dit het die musiekinstrument die panfluit geword. Hy is daarna selde daarsonder gesien.

### Erotiese aspekte 
Pan is beroemd vir sy seksuele magte en word dikwels uitgebeeld met ’n ereksie. Diogenes van Sinope het in ’n grap ’n mite vertel van Pan wat by sy pa, Hermes, geleer het hoe om te masturbeer en die herders toe die gewoonte geleer het.

Pan se grootste verowering was dié van die maangodin Selene. Hy het hom in skaapvel toegedraai om sy boklyf te verbloem en haar uit die lug getrek na ’n woud, waar hy haar verlei het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Pan (god)*

## Bronne 
* 
* 
* 
* Malini, Roberto (1998), *Pan dio della selva*, Edizioni dell'Ambrosino, Milano
* Diotima, (2007), *The Goat Foot God*, Bibliotheca Alexandrina

## Eksterne skakels 
* Die verhaal van Pan en Daphnis 
* Theoi Project: Pan
* Pan-mitologie
Akropolis

*Vir die mees bekende voorbeeld, kyk Akropolis van Athene.

[duimnael|250px|Die [Akropolis van Athene]] 
[duimnael|regs|250px|Gesig op die Akropolis van [Pergamon (in die agtergrond), soos gesien van die Via Tecta by die ingang na die Asklepeion]]
[duimnael|250px|Akropolis van [Assos]]

**Akropolis** (ακρόπολις, Gr. *akros, akron,* boonste of mees ekstreme + *polis,* stad, meerv. akropoleis) beteken letterlik *boonste stad'' in Grieks. Vir doeleindes van verdediging, het vroeë nedersetters van nature hoogtes verkies, dikwels 'n heuwel wat deur afgronde begrens is. In baie streke van die wêreld, het hierdie vroeë vestings die kerne van groot stede geword, wat in die omsluitende laer land gedy het, soos bv. moderne Rome. 

Alhoewel die woord *akropolis* van Griekse oorsprong is, en hoofsaaklik met Griekse Athene, Argos, Thebe en Korinthe (met lg. se Akrokorinthe) in verband gebring word, kan vestings van hierdie aard meer algemeen herken word, soos byvoorbeeld te Rome, Jerusalem, Keltiese Bratislava, etlike oorde in Klein-Asië, of selfs Castle Rock in Edinburg. 'n Ierse voorbeeld is die Rots van Cashel.

Die beroemde voorbeeld is die Akropolis van Athene, wat weens die historiese verbintenisse daaraan en die verskillende beroemde geboue wat daar opgerig is (veral die Parthenon), sonder verdere kwalifikasie as *die Akropolis* bekend staan.  Alhoewel 'n kenmerk van die Griekse vasteland, het die aanwending van die akropolis-model vinnig gedy na Griekse kolonies soos die Doriese Lato op Kreta in die Argaïese tydperk.

Weens die klassiek Grieks-Romeinse styl daarvan, is die ruïnes van die Sendingstasie van San Juan Capistrano se Groot klipkerk in Kalifornië al die "Amerikaanse akropolis" genoem.

In ander wêreldstreke het ander benamings vir 'n hoë vesting of alcázar ontstaan, wat dikwels 'n kunsmatige versterking van 'n natuurlike vesting is. In sentraal Italië is etlike klein landelike kommunes steeds genestel teen die basis van 'n gefortifiseerde nedersetting, bekend as die *La Rocca* van die kommune.

Die term *akropolis* word ook gebruik om die sentrale kompleks van oorvleuelende strukture te beskryf, soos plazas en piramides in verskillende Majastede, insluitend dié van Tikal en Copán.

## Verwysings 
## Eksterne skakels 
* Die Akropolis van Athene (Griekse regeringswebblad)
* Die Akropolis-restaurasieprojek  (Griekse regeringswebblad)
* Restitusie van die Parthenon marmerbeelde
* UNESCO Wêrelderfenisterrein — Akropolis, Athene
* Vriende van die Akropolis
* AcropolisofAthens.gr
* Akropolis Museum 
* Marbles Reunited - Die Britse kampanje vir die terugstuur van die Parthenon marmerbeelde na Athene
*Akropolis: beskrywing en fotoalbum
Maywood, Illinois

**Maywood** is 'n klein voorstad van Chicago in Illinois, Verenigde State. Dit het 'n bevolking van sowat 26 987 (2000).

## Geskiedenis 
Maywood is in 1869 gestig.

## Geografie 
Maywood is geleë aan die oostelike kant van Chicago.

## Eksterne skakel 
*Village of Maywood
Auloniade

Die **Auloniades** (Grieks: Αὐλωνιάς) was in die Griekse mitologie die nimfe van valleie en grasvelde. Hulle was dikwels in die geselskap van Pan, die god van die natuur.

Eurydice, vir wie Orpheus na die donker Hades gereis het, was ’n Auloniade. Sy het in die vallei van die Thessaliese rivier Pineios gesterf, indirek aan die hand van Aristaios. Aristaios, die seun van die god Apollo en die nimf Sirene, wou Eurydice verkrag. Sy het probeer wegkom sonder om te kyk waar sy hardloop en het op ’n giftige slang getrap.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Auloniad*
Krinaia

Die **Krinaias** (Grieks: Κρηναῖαι) was in die Griekse mitologie nimfe wat met fonteine verbind is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Crinaeae*
Nereïde

duimnael|200px|Die Nereïdes, deur Gaston Bussiere.

Die **Nereïdes** (Grieks: Νηρηΐδες) was in die Griekse mitologie die 50 seenimfdogters van Nereus en Doris. Hulle het Poseidon dikwels vergesel en was vriendelik en hulpvaardig teenoor matrose wat gevaarlike storms ter see trotseer het. Hulle is veral verbind met die Egeïese See. Die bekendstes was Tetis, vrou van Peleus en die ma van Achilles; Amfitrite, die vrou van Poseidon; en Galatea, die liefde van die sikloop Polufemos.

## Name van die Nereïdes 
*Hierdie lys is saamgestel uit vier bronne: Apollodorus, Hesiodus, Homeros en Hyginus, daarom is daar veel meer as 50 name.* 

# Aktaia
# Agave
# Amatia
# Amfinome
# Amfitoi
# Amfitrite
# Apseudes
# Aretusa
# Asia
# Autonoe
# Beroe
# Kallianassa
# Kallianira
# Kalipso
# Keto
# Klio
# Klumene
# Kranto
# Kreneis
# Kudippe
# Kumo
# Kumatolege
# Kumodoke
# Kumotoë
# Deiopea
# Dero
# Deksamene
# Dione
# Doris
# Doto
# Drumo
# Dunamene
# Eione
# Efura
# Erato
# Eukrante
# Eudore
# Eulimene
# Eumolpe
# Eunike
# Eupompe
# Eurudike
# Evagore
# Evarne
# Galene
# Galatea
# Glauke
# Glaukonome
# Halie
# Halimede
# Hipponoi
# Hippotoi
# Iaera
# Ianassa
# Ianira
# Ione
# Laomedia
# Leiagore
# Leukotea
# Ligea
# Limnoria
# Lukorias
# Lusianassa
# Maira
# Melite
# Menippe
# Nausitoi
# Nemertes
# Neomeris
# Nesaia
# Neso
# Opis
# Orituia
# Panopea
# Panope
# Pasitea
# Ferusa
# Fullodoke
# Pleksaure
# Ploto
# Pontomedusa
# Pontoporia
# Poulunoi
# Pronoi
# Proto
# Protomedia
# Psamate
# Sao
# Spio
# Talia
# Temisto
# Tetis
# Toë
# Toosa

In moderne Griekse folklore beteken die term "nereïde" (νεράϊδα) enige nimf of fee en nie net seenimfe nie.

## Verwysings 
:*Hierdie artikel is merendeels vertaal uit die Engelse Wikipedia-artikel :en:Nereid*

## Eksterne skakels 
* Theoi Projects: Nereids
Owl City

**Owl City** is 'n Amerikaanse synthpop-musiekprojek van Adam Young. Young het in sy ouers se kelder in Owatonna, Minnesota, VSA begin musiek maak terwyl hy aan slapeloosheid gely het.

Young word deur disko en Europese elektroniese musiek beïnvloed. Ná twee onafhanklike albums het Owl City in 2009 bekendheid verwerf met die vrystelling van die gewilde *Ocean Eyes* deur 'n groot platemaatskappy. Laasgenoemde album het die Amerikaanse Billboard Hot 100 nommereen-treffer "Fireflies" voortgebring. "Fireflies" het die nommereen-posisie op beide die Amerikaanse en Kanadese musiekranglyste behaal en het die mees afgelaaide snit op iTunes se Amerikaanse aanlynwinkel geword. Die album *Ocean Eyes* het die toptien van die Amerikaanse albumranglyste behaal en het die nommereen-posisie op die Amerikaanse elektroniese trefferlyste behaal. *Ocean Eyes* het ook Amazon MP3 se toptien mees afgelaaide albumlys behaal. Die album het teen Desember 2009 goudstatus in die VSA behaal.

## Eksterne skakels 
* Amptelike webwerf
Burj Khalifa

[duimnael|Die Burj Khalifa in [Doebai (stad)|Doebai, Verenigde Arabiese Emirate]]
duimnael|500px|Die Burj Khalifa in vergelyking met ander Wolkekrabbers

Die **Burj Khalifa** voorheen bekend as die **Burj Dubai**, is 'n wolkekrabber in Doebai in die Verenigde Arabiese Emirate en die hoogste mensgemaakte struktuur wat ooit gebou is met 'n hoogte van 828 m.

Die firma Skidmore, Owings and Merrill van Chicago was verantwoordelik vir die argitektuur. Die argitek, Adrian Smith wat tot en met 2006 vir die firma gewerk het was die hoofargitek en Bill Baker was die projek se hoofingenieur. Die hoofkontrakteur vir die projek was Samsung C&T van Suid-Korea, wat ook die Taipei 101 en Petronas-torings gebou het. 

Die totale koste van die Burj Khalifa projek was ongeveer VSA $1.5&nbsp;miljard.

## Verwysings 
## Eksterne skakels 
*  Amptelike webwerf
Bahrein Wêreldhandelsentrum

Die **Bahrein Wêreldhandelsentrum** is 'n 240&nbsp;meter hoë dubbeltoringkompleks geleë in Manama, Bahrein. Die torings in 2008 deur die multinasionale argitekfirma, Atkins, laat bou. Dit is die eerste wolkekrabber in die wêreld waar windturbines by die ontwerp ingesluit is.

Hierdie vyftigverdiepinggebou is naby die Koning Faisalsnelweg gebou en naby ander landmerke soos die torings van die Bahrein Finansiële sentrum, die Nasionale Bank van Bahrein, die Abraj Al Lulu en die skouspelagtige Pearl Roundabout. Dit is tans die tweede hoogste gebou in Bahrein. Die projek het verskeie toekennings ontvang vir volhoubare bouwerk.

## Eksterne skakels 
*   Amptelike webwerf
Haffi Haff

**Haffi Haff** (gebore **Hafsteinn Þór Guðjónsson** in 1984) is 'n musikant vanuit Reykjavik, Ysland. Hy het eerste mediadekking in 2008 ontvang vir sy deelname aan die Eurovision Song Contest se voorseleksie vir Ysland, waar hy die snit "The wiggle wiggle song" opgevoer het en Mercedes Club "Ho ho ho we say hey hey hey" opgevoer het. Die twee handelinge het daarna saamgespan en 'n enkelspeler, getiteld "See me now", vrygestel. Haffi Haff het twee nommereen-treffers in Ysland voortgebring.

## Persoonlike lewe 
Hy word gebore in Reykjavik, Ysland en groei op in Seattle, Washington, Verenigde State.

## Diskografie 
### Albums 
* 2010: *Freak*

### Enkels 
* 2010: "Control Ft Iris Holm"
* 2010: "Give Me Sexy
* 2010: "Jealousy"
* 2010: "Freak"
* 2019: "Ástin Mín"

## Verwysings 
## Bronne 
* SGN-onderhoud  
* ESC-inskrywing  

## Eksterne skakels 
* 
* Amptelike MySpace-profiel 
* Persoonlike MySpace-profiel 
* 
* 
*
SpVgg Preussen Hamelen 07

[duimnael|regs| Weserbergland-stadion,  [Hamelen]] 

** SpVgg Preussen Hamelen 07 ** is 'n sokkerklub uit Hamelen in die deelstaat Neder-Sakse in Duitsland. 

## Geskiedenis 
Die huidige klub het in 1949 tot stand gekom met die samesmelting van *Spielvereinigung Hameln 07* met *FC Preußen Hameln von 1912*. Die klub het sy beste jare in die daaropvolgende 15 jaar beleef, toe daar tot 1964 op die tweede hoogste vlak van die Duitse sokkerstruktuur in die *Amateur-Oberliga* meegeding is. 

Die klub se grootste prestasie was om die eerste rondte van die DFB-Pokal te haal in 1976 (verloor met 5-0 teen 1. FC Saarbrücken) en 1979 (verloor met 5-0 teen SpVgg Bayreuth).

Die klub was in 1999 op die randjie van bankrotskap en was verplig om vrywillig na die negende liga te relegeer.

### Spielvereinigung Hameln 07 
Die klub se oudste voorganger is *FC Saxonia Hameln* wat in 1907 gestig is. In 1928 is daar met *Hamelner Sportvereinigung* saamgesmelt om *Hamelner Sportvereingung Saxonisa von 1907* te vorm. *Hamelner Sportvereingung* was self 'n samesmelting uit 1925 tussen *FC Olympia Hameln* (gestig in 1910) en *FC Borussia Hameln* (gestig in1913).

### FC Preußen Hameln von 1912 
Die klub het in 1928 ontstaan as *VfB Hameln* met die samesmelting van *VfB Preussen Hameln* met *Sportclub Grün Weiß Hameln* (gestig in 1926). In 1933 is die naam verander na *FC Preußen Hameln von 1912*. *VfB Preussen Hameln* was op sy beurt 'n samesmelting uit 1921 tussen *VfB Hameln* (gestig in 1912) en *SC Preussen Hameln* (gestig in 1920).

## Onlangse ligaposisionering 
## Eksterne skakels 
*Amptelike klubwerf
Vlag van Ivoorkus

Die **nasionale vlag van Ivoorkus** is op 3 Desember 1959 amptelik in gebruik geneem. Die vlag vertoon ’n vertikale driekleur in die kleure oranje-wit-groen, met oranje aan die vlagpaalkant.

Na onafhanklikheid het Ivoorkus ’n alliansie van Wes-Afrikastate gevorm. Die vlae van hierdie state is deur die Pan-Afrika kleure (waarvan Ghana die eerste was) en die Franse driekleur (omdat Frankryk die koloniale mag in daardie gebied was) geïnspireer. Die vlag van Niger maak gebruik van dieselfde kleure as die vlag van Ivoorkus omdat Niger in alliansie was met Ivoorkus.

## Simboliek 
duimnael|’n Wapperende vlag van Ivoorkus
duimnael|Die vlag van Ierland en dié van Ivoorkus wapper langs mekaar
Die kleure op die vlag is veronderstel om die volgende voor te stel: oranje stel die grond voor asook die betekenis van die geveg en die bloed van ’n jong volk wat om vrymaking geveg het, wit stel vrede met regverdigheid voor en groen stel hoop op ’n voorspoedige toekoms voor. Ander bronne meen dat die oranje die savannas in die noorde van die land voorstel en groen die woude van die suide. Wit is dan ’n simbool van eenheid. Die vlag van Niger het dieselfde betekenis.

Die vertikale verhoudings van die bane is dieselfde as dié van die Franse vlag.

## Kleure 
Die kleurskema word hieronder gelys:

## Ander vlae 
### Soortgelyke vlae 
Die ontwerp van die vlag van Ivoorkus stem baie ooreen met die vlag van Ierland, behalwe dat die verhouding verskil en die kleure omgekeerd is.

Lêer:Flag of Ireland.svg| Vlag van Ierland

## Sien ook 
## Verwysings 
## Eksterne skakels 
*  Ivoorkus by *Flags of the World*
*
Gigant

duimnael|’n Gigant.

Die **gigante** was in die Griekse mitologie die kinders van Gaia, wat bevrug is deur die bloed van haar man, die Titaan Uranos, nadat hulle seun Kronos hom ontman het.

Uranos het sy en Gaia se kinders, die honderdhandiges en die siklope, in Tartaros laat gevange hou. Kronos het hulle vrygelaat, maar nadat hy sy pa se bewind oorgeneem het, het hy hulle teruggestuur na Tartaros, saam met die gigante. Later is Kronos se bewind deur die Olimpiese gode onder leiding van Zeus oorgeneem. Kronos en die ander Titane is toe na Tartaros gestuur en Uranos se ander kinders is vrygelaat.

Gaia, wat woedend was oor die gevangehouding van die Titane, het die gigante met hul slangagtige bene opgesteek om teen die Olimpiese gode in opstand te kom en die Titane se bewind te herstel. Onder leiding van Alcyoneus en Porphyrion het hulle die Olimpiërs aangeval in wat bekend is as die **Gigantestryd**.

Die Olimpiërs het die hulp van Herakles ingeroep ná ’n voorspelling dat hy nodig was om die gigante te verslaan. Herakles het nie net vir Alcyoneus verslaan nie, maar ook die gigante wat deur die Olimpiërs gewond is, die doodshou toegedien. Dié oorlog is soortgelyk aan die Titanestryd, waarin die Olimpiërs die Titane verslaan het. 

Die gigante is daarna teruggestuur na die onderwêreld. Die Gigantestryd was deur die eeue ’n gewilde tema van Griekse kunstenaars.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Gigantes*

* Theoi Project: Gigantes
* Burkert, Walter. *Greek Religion* (1977) 1985.
Persefone

**Persefone**, **Persephonê** of** Proserpina** was in die Griekse mitologie die verpersoonliking van die Aarde se vrugbaarheid en ook die godin van die onderwêreld. Sy was die dogter van Demeter alleen, of later van Demeter en Zeus. In die Olimpiese weergawe word sy die vrou van Hades (die onderwêreld).

Persefone is vandag ’n bekende figuur en haar verhaal is vol emosie: ’n onskuldige meisie, ’n moeder se hartseer oor haar ontvoering, en groot vreugde wanneer die dogter terugkeer. Dit verduidelik ook die kom en gaan van die seisoene.

## Persefone en Demeter 
Hades (die god van die onderwêreld) ontvoer Persefone terwyl sy saam met haar ma, Demeter, blomme pluk en neem haar as vrou. Demeter mis haar baie en vervloek die land, wat ’n groot droogte tot gevolg het. Daarna pleit sy by Zeus om haar dogter terug te bring.

Zeus stuur Hermes om dit te doen, maar Hades gee vir Persefone ses granaatsade om te eet en daarom moet sy ses maande van die jaar in die land van die afgestorwenes bly. Die ander ses maande kan sy op Olimpus woon saam met haar familie. Terwyl sy in die onderwêreld is, mag sy niks anders eet nie, anders sal sy dit nie weer kan verlaat nie. Vir die ses maande van haar afwesigheid, terwyl Demeter treur, keer die droogte (herfs en winter) terug.

### Persefone en Adonis 
Afrodite was Adonis se minnares en surrogaatma. Sy het Mirra gevra om bloedskande te pleeg met haar pa, Teias, die koning van Smirna of Sirië. Mirra het in die donker by haar pa geslaap en toe Teias eindelik die bedrog ontdek, jaag hy sy dogter met ’n mes. Mirra vlug en Afrodite verander haar in ’n mirreboom. Nadat Teias ’n pyl in die boom in geskiet het (of ’n beer die boombas met sy tande geskeur het), is Adonis uit die boom gebore.

Afrodite sit Adonis toe in ’n boks en neem hom na Hades sodat Persefone vir hom kan sorg. Adonis word ’n uiters aantreklike man en Afrodite gaan hom eindelik haal. Persefone wil hom egter nie teruggee nie en die twee godinne begin so baklei dat Zeus tussenbeide moet tree. Hy verklaar dat Adonis ’n derde van die jaar by Afrodite sal bly, ’n derde van die jaar by Persefone en die ander derde by wie hy wil. Natuurlik kies hy vir Afrodite.

Toe Adonis tydens ’n jagtog sterf, gaan hy terug na die onderwêreld, waar Persefone verheug is om hom te sien. Eindelik besef Afrodite waar hy is en haas haar na die onderwêreld om Adonis te gaan haal. Die twee godinne stry weer so erg dat Zeus tussenbeide moet tree. Dié keer gee hy Adonis vir ses maande van die jaar aan Afrodite en die ander ses maande van die jaar aan Persefone.

## Sien ook
*Eleusiniese misterieë

## Verwysings 
* Burkert, Walter, *Greek Religion* 1985
* Kerenyi, Karl, *Eleusis: Archetypal Image of Mother and Daughter*, 1960
* Zuntz, Günther, *Persephone: Three Essays on Religion and Thought in Magna Graecia*, 1973
*15px Hierdie artikel is vertaal uit die Engelse Wikipedia
Eriniër

duimnael|upright|150px|Twee wraakgodinne, op ’n antieke vaas.

Die **Eriniërs** (Grieks: Ἐρινύες) of **wraakgodinne** was in die Griekse mitologie chtoniese godinne van wraak of die woede van die afgestorwenes. Toe die Titaan Kronos sy vader, Uranos, ontman en sy genitalieë in die see gegooi het, het die Eriniërs uit die bloeddruppels ontstaan, terwyl Afrodite uit die seeskuim gebore is.

Daar word gewoonlik nie genoem hoeveel daar van hulle was nie, maar soms was daar drie. Hulle het slange op hulle kop gehad en bloed het uit hul oë gedrup. Soms het hulle die vlerke van ’n vlermuis of ’n voël gehad en die lyf van ’n hond.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Erinyes*

* *Ilias* xiv.274–9; xix.259f.
* Vergilius, *Aeneis* vii, 324, 341, 415, 476.
* Burkert, Walter, 1977 (vert. 1985). *Greek  Religion* (Harvard University Press).
Koningsberg

duimnael|250px|Die kasteel van Koningsberg omstreeks 1900
duimnael|250px|Die domkerk van Koningsberg

**Koningsberg** (Duits amptelik tot en met 1936 *Königsberg&nbsp;i.&nbsp;Pr.*, daarna tot en met 1946 *Königsberg&nbsp;(Pr)*, tans **Kaliningrad**), gestig in 1255 , het tussen 1457 en 1945 as hoofstad en kulturele en ekonomiese sentrum van die oostelike Pruise gedien. Die stad is in die Samland geleë, naby die Oosseekus en tussen die strandmere Wisla-haf en  Koerse Haf.

Die stad het sy naam aan die Duitse Orde te danke wat sy Ordenskasteel aan die Pregelmonding ter ere van die kruisvaartleier koning Ottokar II Přemysl (Ottokar II van Boheme) *Königsberg* ("Koningsberg") genoem het. Nadat die Orde se maarskalk reeds vanaf 1330 in Koningsberg gesetel was, het sy kasteel ná die val van die Ordenskasteel Marienburg ook as setel van die Orde se hoogmeester gedien.

Ná 1525 het die stad deel uitgemaak van die Hertogdom Pruise. Die eerste koning van Pruise, Frederik I (*Friedrich I.*), het homself in 1701 in die Koningsbergse kasteel gekroon. Vanaf 1773 was Koningsberg die hoofstad van die provinsie Oos-Pruise. Die befaamde filosoof Immanuel Kant het sy lewe lank in sy geboortestad Koningsberg gebly.

Koningsberg was eeue lank die geestelike en kulturele sentrum van Pruise. Met die bou van die *Preußische Ostbahn*, 'n spoorwegverbinding wat die ooste van Pruise vanaf die middel van die 19de eeu met ander gebiede verbind het, is Koningsberg uiteindelik deur Berlyn verbygesteek. Die laaste kroningsplegtigheid in Koningsberg het in 1861 plaasgevind.

Ingevolge die bepalings van die Verdrag van Versailles is Oos-Pruise deur die Poolse korridor van die orige Duitse Ryksgebied afgesny. Tot die einde van die Tweede Wêreldoorlog was Koningsberg die mees oostelike van Duitsland se groot stede. Vanweë sy afgeleë ligging is Koningsberg tydens die oorlog jare lank nie deur lugaanvalle geraak nie. In laat Augustus 1944, toe die oorlog reeds beslis was, het die Britse *Royal Air Force* Koningsberg aangeval om sy militêre vermoë te demonstreer. Ná twee nagtelike lugaanvalle het die stad dae lank gebrand. Dit is later in die Slag van Koningsberg tussen 6 en 9 April 1945 volledig vernietig. Die meeste van die meer as 100&nbsp;000 Duitse bewoners, wat in April 1945 nog aangebly het (veral bejaardes, vroue en kinders), het later van honger, aan siektes en deur geweldpleging van die Rooi Leër gesterf.

Die aantal Duitse inwoners het in Desember 1945 nog 20&nbsp;000 beloop. In Oktober 1947 het die Sowjetleier Josef Stalin die bevel gegee om hulle te deporteer. In die volgende jaar is hulle na die Sowjet-besettingsone (die latere Duitse Demokratiese Republiek) vervoer.

Koningsberg, wat in Russies tradisioneel *Кёнигсберг (Kjonigsberg)* genoem is, is in 1946 hernoem tot *Kaliningrad*.
Makkerrolprent

'n **Makkerrolprent** (ook **buddy-rolprent**) is volgens *The Complete Film Dictionary* 'n rolprent wat die vriendskap tussen twee manlike karakters as die hoofverhouding uitbeeld. Ira Konigsberg, outeur van die woordeboek, definieer die genre verder as rolprente wat roem op die deugde van manlike kameraadskap en die manlik-vroulike verhoudings na 'n ondergeskikte posisie verskuif. Volgens haar was manlike verhoudings nog altyd 'n element in die mensdom se popkultuur, van die Leatherstocking-verhale van James Fenimore Cooper tot bieradvertensies op televisie.

## Verwysings 
## Verdere leesstof 
* 
* 
* 
* 

## Eksterne skakels 
* It's Still a Guy Thing: The Evolution of Buddy Movies op *Los Angeles Times*
Miep Gies

**Miep Gies** (15 Februarie 1909 – 11 Januarie 2010) is bekend as een van die hulpverleners van die onderduikers (o.a. Anne Frank) in die "Achterhuis" in Amsterdam tydens die Tweede Wêreldoorlog, asook die bewaarder van Anne Frank se dagboek.

Sy is as Hermine (Miep) Santrouschitz op 15 Februarie 1909 in Wene (toe in Oostenryk-Hongarye) gebore. Op 11-jarige ouderdom is sy deur die Nieuwenburg-familie in Leiden, Nederland aangeneem, as een van die duisende, uitgehongerde Oostenrykse kinders wat na Nederland gebring is om aan te sterk na die Eerste Wêreldoorlog. Die gesin het later na Amsterdam verhuis, waar sy die res van haar jeug deurgebring het. Later het sy op 24-jarige leeftyd by "Opekta", 'n besigheid van Otto Frank (Anne se vader) gaan werk. Sy het op 16 Julie 1941 met Jan Gies getrou; die paartjie het een seun gehad: Paul Gies, gebore op 13 Julie 1950.

Na Otto Frank aan Gies bekendgemaak het dat hy met sy gesin sou moes onderduik, het Gies dadelik aangebied om hulle tydens hul onderduiking van kos en nuus te voorsien. Saam met Johannes Kleiman, Victor Kugler, Bep Voskuijl, Johan Voskuijl en Jan Gies, het Miep van 6 Julie 1942 tot 4 Augustus 1944 agt Joodse onderduikers in die agterhuis aan die Prinsegracht 263 in Amsterdam gehuisves. Otto Franks se kantoor was aan die voorkant van dieselfde gebou gevestig, waar Miep as sekretaresse gewerk het.

Na die verraad en ontruiming van die onderduikers, het Gies en haar kollega Bep gesorg dat die dagboek van die jongste van die onderduikers, Anne Frank, uit die Duitse se hande gebly het. Gies het Anne se skrywes in 'n laai in haar lessenaar bewaar. Sy het dit nooit gelees nie, maar na die oorlog aan Anne se vader oorhandig; hy was die enigste van die agt wat die konsentrasiekampe oorleef het. Haar vader het gesorg dat Anne se erfenis in 1947 gepubliseer word met die titel "Het Achterhuis". Die boek het ook in Afrikaans verskyn as "Die Agterhuis".

Gies het Anne en haar sussie Margot reeds van 'n jong ouderdom af leer ken. Sy het Anne altyd onthou as 'n spraaksame, leergierige kleuter met ondeunde ogies, wat altyd aan mens se lippe gehang het als sy aangespreek word.

As dankbetuiging vir haar bystand aan die onderduikers en bewaring van Anne Frank se dagboek, het Miep Gies verskeie onderskeidings gekry in Nederland, Duitsland en Israel, waaronder ook die Yad Vashem-onderskeiding as "Regvaardige onder die Volkere". Ook 'n asteroïde, 99949 Miepgies, is na haar vernoem.

Miep se man is in 1993 oorlede. Haar laaste jare het sy haar al hoe meer onttrek van die media en openbare lewe, alhoewel sy kort voor haar dood 'n webwerf begin het waarop sy haar siening van die gebeurtenisse uit die tyd weergegee het. Na 'n kort siekte, het Miep op 11 Januarie 2010 gesterf. Sy was 100 jaar oud.

## Verwysings 
## Eksterne skakels 
* www.miepgies.nl, Miep Gies se webwerf, beskikbaar in Engels, Nederlands en Duits.
Skepties Suid-Afrika

**Skepties Suid-Afrika** (SSA, Engels: Sceptics South Africa) is 'n nie-winsgewende, lidondersteunde organisasie wat poog om die wetenskap en rasionele rede in veral Suid-Afrika te behou, wat volgens hulle deur die opvlam van 'n tipe religeuse fundamentalisme verdryf word. SSA word deur die stigter George Claassen geredigeer.

## Eksterne skakels 
*  Argief van Amptelike webwerf
Kreasionisme

duimnael|250px|'n Kunstenaarsvoorstelling van die Skepping.

**Kreasionisme** of **skeppingsleer** (afgelei van die Latynse *creatio* "skepping") is 'n religieuse geloof in die feit dat die mensdom, die lewe, die Aarde en die heelal deur God (die Skepper) geskep is. Die term word egter meer gereeld gebruik om te verwys na die religieuse verwerping van evolusie, ten gunste van 'n interpretering van die skeppingverslag in die Bybel as 'n verduideliking wat die geskiedenis, diversiteit en ingewikkeldheid van lewe op aarde verklaar. Hierdie teenstryd staan as die kreasionisme-ewolusie-omstredenheid bekend. In Christelike kringe word kreasionisme gewoonlik op 'n letterlike interpretering van die skeppingsverhaal in die eerste boek van die Bybel, Genesis, gebaseer. Kreasionisme word sterk aan die Christelike religie gekoppel, alhoewel ander religieë ook Skepper-geleide skeppingsverhale het, maar wat tot variërende mates van die Christelike weergawe verskil.

## Wat glo hulle? 
'n *Skeppingsleerder* of *kreasionis* (Engels = creationist) is 'n Bybelgelowige persoon wat glo dat die Bybel vertel hoe en ongeveer wanneer die aarde geskape is. Hulle glo die volgende:

* Genesis 1, wat die *skeppingsverslag* in die Bybel is, leer dat God die aarde in ses 24-uur-dae geskape het en dat Hy al die lewende dinge volgens verskillende soorte geskape het en dat alle lewende dinge nie 'n gemeenskaplike voorvader het, soos evolusie beweer nie.
* Die *geslagsregisters* in Genesis 5, Genesis 11, 1 & 2 Konings en 1 & 2 Kronieke word gebruik om te bepaal dat die skepping ongeveer 4004 vC gebeur het (soos deur James Ussher en andere).
* Die *sondvloed* in Genesis 6 en Genesis 7 verklaar die meeste geologiese verskynsels wat ons vandag waarneem (sien ook Noag se ark).
* Die gebeure by die *toring van Babel* in Genesis 11 verklaar waar al die tale van die wêreld vandaan kom.
* Job 40 en 41 word as 'n moontlike bevestiging gebruik dat *dinosourusse saam met mense* op aarde was en nie 65 miljoen jaar gelede uitgesterf het nie.

## Sien ook 
* Evolusie
* Intelligente Ontwerp

## Verwysings 
## Eksterne skakels 
* The Edinburgh Creation Group, met video's  
* Kreasionisme op die Standford-ensiklopedie van Filosofie 
* Islamitiese oogpunt 
* Hindoeïstiese oogpunt 

### Bekende skeppingsinstansies sluit die volgende in 
* Creation Ministries International (Carl Wieland)
* The Institute for Creation Research
* Answers in Genesis (Ken Ham)
Jac Blanc

**Jac Blanc** (gebore 1 Junie 1979)
* 2009: *DonkerLig/DarkLight*

## Verwysings 
## Eksterne skakels 
* Amptelike webwerf   
* YouTube-profiel 

### Musiekvideo's 
* "Vir Ander" op YouTube
* "Glo" op YouTube
Kuryakin

**Kuryakin** is 'n Sweedse musiekgroep wat in 2003 deur Petter Gjöres (stem, kitaar, rekenaars) en Johan Norberg (kitaar, rekenaars) gegrond is. Die twee het aan die Universiteit van Uppsala ontmoet en Kristina Dahlman (agtergrondsang, rekenaars) het later aangesluit. Die musiek word deur Petter en Johan saamgestel wat samples en idees aan mekaar deur die pos stuur en 'n paar keer per maand saam speel.

## Diskografie 
* *The Fought A War* EP
* *Still Here* EP (Shelflife, 13 Mei 2008)

## Eksterne skakels 
* Amptelike webwerf  
* MySpace-profiel 
* MusicBrainz-profiel
Alfeus

duimnael|regs|280px|’n Gravure deur Bernard Picart van ’n toneel uit Ovidius se *Metamorfoses* waarin Alfeus probeer om die nimf Arethusa te vang.

**Alfeus**, ook bekend as **Alpheios** (Grieks: Ἀλφειός), was in die Griekse mitologie ’n rivier en riviergod. Soos die meeste riviergode was hy die seun van Okeanos en Tetis.

Alfeus was ’n kranige jagter en het verlief geraak op die nimf Aretusa, maar sy het na ’n eiland gevlug en haarself in ’n put verander. Daarna het Alfeus homself in ’n rivier verander wat onder die see deur gevloei het tot waar sy water met die put Aretusa saamgevloei het

Die Romeinse skrywer Ovidius het die verhaal affens anders vertel: Aretusa, ’n pragtige nimf, is eenkeer onkant betrap deur die god terwyl sy in die rivier Alfeus gebad het en hy het haar probeer vang. Die godin Artemis het haar jammer gekry en in ’n put verander.

Alfeus is ook die rivier waarvan Herakles die vloei verander het tydens die vyfde van sy twaalf take, om die Augiasstal in ’n enkele dag skoon te maak, ’n taak wat as onmoontlik beskou is.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Alpheus (mythology)
Asklepios

**Asklepios** (Grieks: Ἀσκληπιός) was in die Griekse mitologie die god van medisyne en genesing. Sy dogters was Hugieia ("Gesondheid"), Iaso ("Medisyne"), Akeso ("Genesing"), Aglaia ("Gesonde Gloed") en Panakea ("Universele Geneesmiddel"). Die staf van Asklepios met ’n slang daarom is vandag steeds die simbool van medisyne.

## Mite 
### Geboorte 
Asklepios was die seun van Apollo en Koronis. Sy ma is doodgemaak omdat sy ontrou aan Apollo was en is op ’n brandstapel neergelê, maar die ongebore kind is uit haar baarmoeder gered. Apollo het die baba na die sentour Chiron geneem, wat hom grootgemaak en in medisyne opgelei het.

### Vrou en kinders 
Asklepios was met Epione getroud en hulle het ses dogters (Hugieia, Meditrina (die slangdraer), Panakea, Akeso, Iaso en Aglaia) en drie seuns (Machaon, Podaleirios en Telesforos) gehad. Hy het ook ’n seun, Aratus, by Aristodama gehad.

### Dood 
Zeus het Asklepios met ’n weerligstraal doodgemaak omdat Asklepios Hippolutus uit die dood opgewek en goud daarvoor aanvaar het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Asclepius*
Hebe

**Hebe** (Grieks: Ἥβη) was in die Griekse mitologie die godin van jeugdigheid. Sy was die dogter van Zeus en Hera en die skinker vir die gode en godinne van die berg Olimpus. Nadat sy met Herakles getrou het, is haar plek ingeneem deur Ganimedes van Troje.

Haar eweknie in die Romeinse mitologie was **Juventas**.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hebe (mythology)*

## Eksterne skakels 
* Pantheon.org – Hebe 
* Theoi Project: Hebe
Bossa nova

**Bossa nova** (Portugees, "nuwe neiging") is 'n tipe Brasiliaanse musiek wat gedurende die laat 1950's en 1960's deur Antônio Carlos Jobim, Vinicius de Moraes en João Gilberto gepopulariseer is. Bossa nova is 'n ontspanne, melodieuse variant van samba wat sy oorsprong in die nagklubs van Rio de Janeiro se middelklas het. Die styl, wat musikale uitdrukking aan Brasiliane se optimistiese lewensgevoel gegee het. Ná dekades van staatsgrepe, diktatoriese bewinde en burgeroorloë was president Juscelino Kubitschek 'n demokraties verkose leiersfiguur wat vir die land binne 'n kort tydperk 'n skitterende toekoms sou skep.

Bossa nova 'n groot aanhang bekom — aanvanklik deur jong musici en tersiêre studente. Ook rolprente soos die Franse regisseur Marcel Camus se romantiese tragedie *Black Orpheus* (1959), wat in Brasilië afspeel, het die gewildheid van die musiekstyl bevorder. Alhoewel die bossa nova-beweging slegs ses jare (1958 tot 1963) geduur het, het dit 'n aansienlike aantal liedjies tot die standaardjazz-repertoire bygedra.

## Verwysings